2. ΝΟΜΟΘΕΤ. ΔΙΑΤΑΓΜΑ της 26 Αυγ./5 Σεπτ. 1925 Περί ελέγχου του εμπορίου ελαιών Πηλίου. Άρθρ.1.-Όπου εν τω παρόντι νόμω αναφέρεται ο όρος «ελαίαι Πηλίου» νοούνται αι ελαίαι αι παραγόμεναι εν τη περιφερεία οιουδήποτε των κάτωθι τέως Δήμων: Μακρυνίτσης, Ορμινίων, Ιωλκού, Νηλείας, Μηλεών, Αφετών, Σπαλάθρων, Σηπειάδος, Αιαντίου, Ζαγοράς, Κισσού και Μυρεσίων. Άρθρ.10.-Ο χρόνος της ενάρξεως της εφαρμογής του παρόντος θέλει καθορισθή δια Διατάγματος, εκδοθησομένου τη προτάσει του επί της Εθνικής Οικονομίας Υπουργού, εις ον ανατίθεται η δημοσίευσις και εκτέλεσις του παρόντος, ανακοινωθησομένου εν καιρώ εις την Εθνικήν Συνέλευσιν. Το Ν.Δ. τούτο ετέθη εις εφαρμογήν από της 15 Μαρτ. 1929 δια του Π.Δ. της 19/21 Φεβρ. 1929. Άρθρ.2.-Τα βαρέλια ή παντός είδους δοχεία τα περιέχοντα «ελαίας Πηλίου» προς χρήσιν εμπορίας σφραγίζονται κατά την εξαγωγήν δι’ ειδικής σφραγίδος, φερούσης τας λέξεις «ελαίαι Βόλου Πηλίου (OLIVES VOLO-PILION), υπό της τελωνειακής αρχής του λιμένος εξαγωγής. Άρθρ.3.-Η σφράγισις επιτρέπεται να γίνηται μόνον υπό των τελωνειακών αρχών Βόλου, Αγρίας, Γαντζέας, Καλών Νερών, Αφήσου, Καλάμου, Χόρτου, Μηλήνης και Πλατανιάς. Άρθρ.4.-Απαγορεύεται: 1)η εξαγωγή ή μεταφορά βαρελίων ή άλλων δοχείων (εξαιρέσει των σάκκων), περιεχόντων «ελαίας Πηλίου» δι’ εμπορίαν μη επίσεσημασμένην κατά τας ανωτέρω διατάξεις, 2)η δι’ επισημάνσεως των δοχείων ή βαρελίων ψευδής  δήλωσις, του τόπου παραγωγής των περιεχομένων εν αυτοίς ελαιών, 3)η εν άλλη τελωνειακή αρχή, πλην των εν άρθρω 3 αναφερομένων επισήμανσις των βαρελίων ή δοχείων των περιεχόντων ελαίας Πηλίου. Άρθρ.5.-Απαγορεύεται η εξαγωγή ελαιών Πηλίου εις βαρέλια ή δοχεία άτινα περιείχον πρότερον ουσίας βλαβεράς εις την ποιότητα της ελαίας ή δυσόσμους, αν δεν έχουν τελείως καθαρισθή. Προκειμένου όμως περί ελαιών προοριζομένων δια τας Ηνωμένας Πολιτείας της Βορείου Αμερικής επιβάλλεται απολύτως η χρήσις καινουργών βαρελίων. Εν περιπτώσει παραβάσεως της διατάξεως ταύτης, εκτός των κατωτέρω οριζομένων ποινών, επιβάλλεται και απαγόρευσις της φορτώσεως, απαγγελλομένη υπό των κατά τα κατωτέρω οριζομένων επιτροπών. Άρθρ.6.-Ο παραβάτης των διατάξεων του παρόντος τιμωρείται δια φυλακίσεως τριών μηνών μέχρις ενός έτους και δια χρηματικής ποινής ίσης προς την εν τη αγορά καταναλώσεως αξίαν των ελαιών, εν υποτροπή δε και δια στερήσεως της αδείας εξασκήσεως του επαγγέλματός του μέχρι δύο ετών. Της καταγιγνωσκομένης χρηματικής ποινής το ήμισυ περιέρχεται εις το ταμείον προνοίας παραγωγής Πηλίου. Άρθρ.7.-Άμα τη δημοσιεύσει του παρόντος, τη επιμελεία του ταμείου προνοίας παραγωγής του Πηλίου, συγκροτούνται εις τας έδρας των εν άρθρω 3 αναφερομένων τελωνειακών αρχών επιτροπαί απαρτιζόμεναι εξ ενός αντιπροσώπου του ταμείου προνοίας παραγωγής Πηλίου, υποδεικνυομένου υπ’ αυτού μετά δύο αναπληρωτών, και εξ ενός αντιπροσώπου του Εμπορικού και Βιομηχανικού Επιμελητηρίου Βόλου, υποδεικνυομένων υπ’ αυτού μετά δύο επίσης αναπληρωτών, οίτινες υπό την προεδρίαν του προϊσταμένου της αρμοδίας τελωνειακής αρχής εποπτεύουν την εφαρμογήν των διατάξεων του παρόντος. (Αντί για τη σελ. 217(β) Σελ. 217(γ) Τεύχος 716-Σελ.9 ΄Ελεγχος εξαγωομένων ελαιών 11.Β.γ.1-2 Οι αντιπρόσωποι του ταμείου προνοίας παραγωγής Πηλίου και του Εμπορικού και Βιομηχανικού Επιμελητηρίου Βόλου διορίζονται επί διετεί θητεία, δυνάμενοι μετά την λήξιν αυτής να επαναδιορισθώσι. Κατά την σφράγισιν των βαρελίων ή δοχείων δέον να παρίσταται, εκτός του τελωνειακού υπαλλήλου, και εν τουλάχιστον των λοιπών μελών της επιτροπής. Άρθρ.8.-Οι εξαγωγείς ελαιών Πηλίου δέον να αναγράφουν επί των βαρελίων ή άλλων δοχείων ευκρινώς και ολογράφως το ονοματεπώνυμον αυτών. Άρθρ.9.-Δια Διατάγματος, εκδιδομένου τη προτάσει του επί της Εθνικής Οικονομίας υπουργού, μετά γνωμοδότησιν επιτροπής αποτελουμένης εκ τριών αντιπροσώπων του ταμείου προνοίας παραγωγής Πηλίου, εκ δύο αντιπροσώπων του Εμπορικού και Βιομηχανικού Επιμελητηρίου Βόλου και εκ δύο αντιπροσώπων της ενώσεως των κτηματικών οργανώσεων Πηλίου, δύνανται να καθιερωθούν επίσημοι τύποι ποιοτήτων ελαιών Πηλίου. Δια του αυτού Διατάγματος θέλει καθορισθή και ο τρόπος του ελέγχου της συμμορφώσεως προς τους καθορισθησομένους τύπους. 